laion/Wikipedia-Exotic huggingface dataset:
מייקל ג'ונסטון

מייקל ג'ונסטון (באנגלית: Michael Johnston; נולד ב-22 בפברואר 1996) הוא מדבב ושחקן קולנוע וטלוויזיה אמריקאי. התפרסם בשל תפקידו כקורי בראיינט בסדרת הטלוויזיה "זאב צעיר" ובתפקיד ראשי בסרט האינדי "סלאש". ג'ונסטון גדל ברוטרפורדטון, קרוליינה הצפונית. לאחר שסיים את לימודיו בבית הספר התיכון, הוא עבר לשיקגו ושם למד משחק. הוא שהה בשיקגו חצי שנה לפני שעבר ללוס אנג'לס כדי לעסוק במשחק. ג'ונסטון מדבב לעיתים סרטי אנימציה ומשחקי וידאו. קולו של ג'ונסטון נשמע במשחקי וידאו ובסדרות אנימציה, כמו "Nagi-Asu: A Lull in the Sea" ו"זק סטורם". ג'ונסטון הופיע בכמה סדרות טלוויזיה. בין היתר גילם את שיק בסדרה "אוקוורד". הוא שיחק את קורי בראיינט, בשתי העונות האחרונות בסדרת הטלוויזיה "זאב צעיר". בשנת 2016 ג'ונסטון שיחק בתפקיד הראשי בסרט הקומדיה העצמאי "סלאש", שם גילם את ניל, תלמיד תיכון בן 15 שכותב ספרות "סלאש". הוא הופיע גם בסרט האימה Bornless Ones. מדיה וקבצים בנושא מייקל ג'ונסטון בוויקישיתוף מייקל ג'ונסטון, ברשת החברתית פייסבוק מייקל ג'ונסטון, ברשת החברתית אקס (טוויטר) מייקל ג'ונסטון, ברשת החברתית אינסטגרם מייקל ג'ונסטון, במסד הנתונים הקולנועיים IMDb (באנגלית) Hinzmann, Dennis (11 במאי 2015). "Hot List: "Teen Wolf"'s Michael Johnston". Out. נבדק ב-18 באוגוסט 2016. {{cite web}}: (עזרה) Leydon, Joe (14 במרץ 2016). "SXSW Film Review: Slash". Variety. {{cite web}}: (עזרה) Oebel, Nicole (10 בספטמבר 2015). "Teen Wolf interview with Michael Johnston". myFanbase. {{cite web}}: (עזרה) "Michael Johnston, Actor (Zach)". Bornless Ones official site. אורכב מ-המקור ב-2018-07-19. נבדק ב-2020-10-12. Love, Ryan (16 במאי 2015). "Teen Wolf newcomer Michael Johnston teases gay romance in fifth series". Attitude. {{cite web}}: (עזרה) Kit, Borys (29 במאי 2015). "Necessary Roughness actress nabs female lead in indie comedy Slash". The Hollywood Reporter. {{cite web}}: (עזרה) "Bornless Ones". The Film Catalogue.(הקישור אינו פעיל) "Bornless Ones". High Octane Pictures. "Colton Haynes returns to Teen Wolf Season 5? Hot new guy cast to play Mason's new love interest". Venture Capital Post. 14 במאי 2015. {{cite web}}: (עזרה)
Psycho

"Psycho" הוא סינגל שהוקלט על ידי הזמר האמריקאי פוסט מאלון, בשיתוף הזמר האמריקאי טיי דולה סיין, מתוך אלבום האולפן השני של מאלון, Beerbongs & Bentleys. השיר יצא לאור ב-23 בפברואר 2018, כסינגל השלישי מתוך האלבום, על ידי חברת התקליטים ריפבליק רקורדס. מאלון ודולה סיין כתבו את השיר יחד עם המפיק של מאלון לואי בל, ומאלון ובל הפיקו את השיר. מבחינה לירית, השיר דן באורח חייו של מאלון ובוחן את נושאי התהילה ובעיות האמון. השיר הגיע היישר אל המקום השני במצעד הבילבורד הוט 100, מתחת ל-"God's Plan" של דרייק, והגיע למקום הראשון ביוני 2018. מאלון הכריז על השיר לראשונה ב-4 בינואר 2017, תוך שפרסם סרטון שלו מנגן את השיר באולפן הקלטות. כעבור למעלה משנה ב-21 בפברואר 2018, הוא הציג תצוגה מקדימה בת 30 שניות של השיר בעמוד הטוויטר שלו. על פי בילבורד ו-Spin (אנ'), לשיר מקצב טראפ איטי ומלודיה דומה לסינגל הבכורה של מאלון משנת 2015, "White Iverson". שלדון פירס מפיצ'פורק ראה בשחר שילוב של "כמה מהראפים הכי פחות מעניינים שאפשר לדמיין" ו"דאונר שלא יפסיק", וכתב שהוא "משתמש במושגים שהושמעו בהיפ הופ במשך שנים". פטרין הושקן מחדשות MTV סבר כי השיר "מוצא אווירה בשעות הלילה המאוחרות, הרחק מהטירוף של גיטרות מכורבלות, מפורש כמו חגיגת יוקרה צוננת". מיץ' פינדל מ-HotNewHipHop כתב כי מאלון "ממשיך את הנוסחה שנקבעה על ידי הסינגל הקודם שלו, 'Rockstar'", וכי הם חולקים "כמה קווי דמיון מלודיים", תוך שתיאר את השיר כ"מאופק יותר" בהשוואה ל-"Rockstar". השיר נבחר על ידי מגזין טיים לשיר הגרוע ביותר משנת 2018. הווידאו קליפ הרשמי של השיר פורסם בערוץ ה-Vevo של מאלון ביוטיוב ב-22 במרץ 2018. הקליפ בוים על ידי ג'יימס דפינה. נכון לאוקטובר 2020, לקליפ למעלה מ-790 מיליון צפיות. מידע על הסינגל "Psycho" באתר מיוזיק בריינז מידע על היצירה "Psycho" באתר Discogs מילות השיר "Psycho" באתר Genius סרטון השיר "Psycho" באתר יוטיוב Amanda Wicks, Post Malone and Ty Dolla Sign Team for “Psycho”: Listen, Pitchfork (באנגלית) Post Malone and Ty Dolla $ign Connect for "Psycho", exclaim.ca (ב־Canadian English) New Music: Post Malone feat. Ty Dolla $ign – 'Psycho', Rap-Up (באנגלית) Post Malone Teams Up With Ty Dolla $ign on New Song "Psycho", Channel 955 (באנגלית) Drake's 'God's Plan' No. 1 on Billboard Hot 100 for Sixth Week, Post Malone's 'Psycho' Debuts at No. 2, Billboard (באנגלית) Post Malone's 'Psycho' Hits No. 1 on Billboard Hot 100, Maroon 5's 'Girls Like You' Leaps to Top Five, Billboard (באנגלית) Post Malone – “Psycho” (Feat. Ty Dolla $ign), Stereogum, ‏2018-02-23 Tyler Schmitt, Post Malone Teams Up with Ty Dolla $ign for New Song 'Psycho', Variance Magazine (באנגלית) Post Malone & Ty Dolla $ign Drop New Song 'Psycho' | Billboard News, Billboard Post Malone – “Psycho” ft. Ty Dolla $ign, Spin, ‏2018-02-23 Listen to “Psycho” [ft. Ty Dolla $ign] by Post Malone (באנגלית), נבדק ב-2020-10-12 Patrick Hosken, Post Malone Teams Up With Ty Dolla $ign To Recount Their Many Luxuries On 'Psycho', MTV News (באנגלית) Post Malone & Ty Dolla $ign Connect On "Psycho", HotNewHipHop (באנגלית) The 10 Worst Songs of 2018, Time Post Malone - Psycho ft. Ty Dolla $ign, סרטון באתר יוטיוב (אורך: 3:56) Try the TIDAL Web Player, listen.tidal.com (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-02-21
Beautiful Tragedy

Beautiful Tragedy (בעברית: טרגדיה יפה) הוא אלבום הבכורה של להקת המטאל אלטרנטיבי האמריקאית In This Moment. מתוך האלבום יצא הסינגל הראשון "Prayers", שזיכה את הלהקה בהצלחה הראשונה שלה. בהמשך, יצאו שני סינגלים נוספים מתוך האלבום במטרה לעזור בקידום שלו. האלבום הגיע למקום ה-35 במצעד האלבומים העצמאיים. מידע על האלבום Beautiful Tragedy באתר MusicBrainz מידע על האלבום Beautiful Tragedy באתר AllMusic האלבום Beautiful Tragedy באתר Discogs In This Moment - Prayers, Discogs (באנגלית) BB CHART
The Dream (אלבום)

The Dream (בעברית: החלום) הוא אלבום האולפן השני של להקת המטאל אלטרנטיבי האמריקאית In This Moment. האלבום, בניגוד לאלבום הקודם שלה, כולל שימושים קוליים נוספים מעבר לקולה של מריה, סולנית הלהקה. הסינגל הראשון, "Forever", הופץ לראשונה בעמוד המייספייס של הלהקה באוגוסט 2008. האלבום הגיע למקום ה-73 במצעד הבילבורד 200. מידע על האלבום The Dream באתר MusicBrainz מידע על האלבום The Dream באתר AllMusic האלבום The Dream באתר Discogs The Dream by In This Moment, Apple Music (באנגלית) BB CHART
A Star-Crossed Wasteland

A Star-Crossed Wasteland הוא אלבום האולפן השלישי של להקת המטאל אלטרנטיבי האמריקאית In This Moment. האלבום הופץ לראשונה בגרמניה ב-9 ביולי 2010 ומאוחר יותר גם בארצות הברית על ידי סנטיורי מדיה וכונה על ידי Alternative Press כאחד מהאלבומים המצופים ביותר של שנת 2010. האלבום הגיע למקום ה-40 במצעד הבילבורד 200. מידע על האלבום A Star-Crossed Wasteland באתר MusicBrainz מידע על האלבום A Star-Crossed Wasteland באתר AllMusic האלבום A Star-Crossed Wasteland באתר Discogs A Star-Crossed Wasteland by In This Moment, Apple Music (באנגלית) WebCite query result, www.webcitation.org BB CHART
Blood (אלבום)

Blood (בעברית: דָם) הוא אלבום האולפן הרביעי של להקת המטאל אלטרנטיבי האמריקאית In This Moment. הוא הופץ ב-14 באוגוסט 2012, על ידי חברת התקליטים סנטיורי מדיה רקורדס. האלבום הפך לאלבומה המצליח ביותר של הלהקה באותם הזמנים שיצא, היות שהיה לראשון שלה שנכנס למקום ה-15 במצעד הבילבורד 200. איגוד תעשיית ההקלטות האמריקאי (RIAA) העניק לאלבום את תואר הזהב, על מכירות של למעלה מ-500,000 עותקים במדינה. מידע על האלבום Blood באתר MusicBrainz מידע על האלבום Blood באתר AllMusic האלבום Blood באתר Discogs Blood by In This Moment, Apple Music (באנגלית) Liz Raman, Published: May 14, 2012, In This Moment Announce Title and Release Date for New Album 'Blood', Loudwire (באנגלית) BB CHART Gold & Platinum, RIAA (באנגלית)
וילפרדו פארטו

וילפרדו פרדריקו דמאזו פָּארֵטוֹ (באיטלקית: Vilfredo Frederico Damaso Pareto;‏ 15 ביולי 1848 – 19 באוגוסט 1923) היה כלכלן וסוציולוג איטלקי. פארטו נולד בפריז למשפחת מהגרים מאיטליה, ששבו למולדתם בהיותו בן 10. הוא למד מתמטיקה ופיזיקה באוניברסיטת טורינו,[דרושה הבהרה] ולאחר סיום לימודיו עבד כמהנדס בחברת רכבות. ב-1893 החל לכהן כמרצה לכלכלה באוניברסיטת לוזאן. פארטו עסק בחקר התפלגותה של ההכנסה ובחקר קבלתן של החלטות על ידי יחידים. מחקריו סייעו לגיבוש תחום המיקרו כלכלה. כמו כן, הוא פיתח את רעיונות עקומות אדישות, תרשים פארטו ויעילות פארטו. מחקרו הסוציולוגי עסק, בעיקר, במקורות הפעולה הקולקטיבית ומקורות הפעולה הפרטנית. הוא קבע, שכל החברות בעולם בנויות מקבוצות שונות האחת מרעותה והבנויות לפי כישורי חבריהן. כאשר האינטלקטואלים שבהם מנסים לשפר את מיקומם החברתי, נוצר ריבוד חברתי. הסכנה הקבועה, שמרחפת מעל ראשיהם של בעלי השליטה מצד המוכשרים, בני המעמדות הנמוכים, מביאה לתחלופה ולמחזוריות של אליטות. האליטה ממלאת תפקיד חיוני בהסדרים הסוציו-פוליטיים, בעוד שההמון הוא פסיבי ונתון למניפולציות של בעלי השררה. במחקרו סיווג פארטו את הפעולות האנושיות לפעולות "הגיוניות" ופעולות "אל-הגיוניות". כאשר סובייקט מתכנן רצף פעולות על מנת להשיג יעד מסוים וסדר זה תואם את הסדר המדעי-אובייקטיבי הנדרש להשגת אותו יעד, נקראות פעולותיו הגיוניות. כאשר הפעולות אינן מתאימות להשגת היעד שבו מעוניין הסובייקט, נקראות הפעולות "אל הגיוניות". פארטו טען שרוב הפעולות האנושיות אינן "הגיוניות" ומקורן ברגש ולא בתאוריה מדעית. מכאן, שהמחקר הסוציולוגי, בניגוד לכלכלי, מתמקד בעיקר בסוג הפעולות ה"אל-הגיוניות". עיקר פרסומו נובע מחוק פארטו. פארטו הבחין כי 20% מאוכלוסיית איטליה היא בעלת 80% מהרכוש. יחס זה התגלה במקרים רבים נוספים. מדד פארטו משמש למדידת אי שוויון בחלוקת הכנסה. פארטו קבע כי אם כל הפרטים מעדיפים הקצאה אחת על אחרת אז היא עדיפה עליה. לדוגמה, נגיד שא' "שולטת פארטו" על ב' – דבר זה נובע כי כולם מעדיפים את א' על ב' (אם חלק אדישים זה גם בסדר). מכאן ניתן להסיק כי "הקצאה יעילה פארטו" היא הקצאה שאין אף הקצאה אפשרית אחרת ששולטת עליה פארטו. לכלל פארטו שתי הנחות סמויות: שלמות – שהפרט יודע לדרג שתי אלטרנטיבות. טרנזיטיביות – אם הפרט מעדיף א' על ב' וב' על ג' אז הוא גם מעדיף את א' על ג'. מדיה וקבצים בנושא וילפרדו פארטו בוויקישיתוף וילפרדו פארטו, באתר אנציקלופדיה בריטניקה (באנגלית) כתבי וילפרדו פארטו בפרויקט גוטנברג (באנגלית) וילפרדו פרטו (1848-1923), דף שער בספרייה הלאומית עוז בלומן, ‏"תורת האליטות והמדינה היהודית", השילוח, גיליון 15, יוני 2019
טא.אפ.טא סקופיה

טא.אפ.טא סקופיה (במקדונית: Кошаркарски Клуб ТФТ) הוא מועדון כדורסל מהעיר סקופיה שבמקדוניה הצפונית המתמודד בליגת העל המקדונית בכדורסל. הישג השיא של המועדון הוא זכייה בגביע המקדוני המועדון הוקם בשנת 2018 על ידי חובבים מאזור טאפטלידז שבסקופיה ונרשם בליגה השנייה במדינה, בעונת הבכורה של המועדון 2018/19 סיימה הקבוצה במקום ה-4 והעפילה לסיבוב הפלייאוף על העלייה לליגה הראשונה אך הקבוצה הודחה ונשארה לעונה נוספת בליגה השנייה, בעונת 2019/20 סיימה הקבוצה במקום הראשון ועם עצירת הליגה בעקבות מגפת הקורונה עלתה הקבוצה לליגה הראשונה. בעונתה הראשונה בליגה הבכירה נרשמה הקבוצה לליגה הבלקנית. בעונת 2021/2022 זכתה הקבוצה לראשונה בגביע המקדוני לאחר ניצחון 80–66 על מזט סקופיה מדיה וקבצים בנושא טא.אפ.טא סקופיה בוויקישיתוף עמוד הקבוצה, באתר Eurobasket מקודונית ראשונה מצטרפת לליגה הבלקנית https://www.basketball24.com/north-macedonia/macedonian-cup/
Blood at the Orpheum

Blood at the Orpheum הוא אלבום ההופעה הראשון של להקת המטאל אלטרנטיבי האמריקאית In This Moment. אלבום ההופעה הופץ לראשונה ב-21 בינואר 2014, על ידי חברת התקליטים סנטיורי מדיה רקורדס (אנ'). אלבום ההופעה יצא בפורמט של בלו-ריי ו-DVD, בנוסף לצאתו על גבי תקליטור, על מנת לעזור בקידום המכירות שלו. מהדורת DVD מוגבלת של אלבום ההופעה יצאה לאור ברחבי אירופה ב-17 בפברואר 2014. מידע על האלבום Blood at the Orpheum באתר MusicBrainz מידע על האלבום Blood at the Orpheum באתר AllMusic Blood at the Orpheum (Live) by In This Moment, Apple Music (באנגלית) Chad BowarPublished: December 23, 2013, In This Moment to Release Special Edition of 'Blood' With Bonus Live DVD, Loudwire (באנגלית)
Black Widow (אלבום)

Black Widow (בעברית: אלמנה שחורה) הוא אלבום האולפן החמישי של להקת המטאל אלטרנטיבי האמריקאית In This Moment. האלבום יצא לאור ב-17 בנובמבר 2014, על ידי חברת התקליטים אטלנטיק רקורדס והיה לאלבומה הראשון של הלהקה שלא יצא על ידי חברת התקליטים סנטיורי מדיה רקורדס. האלבום הגיע למקום השמיני במצעד הבילבורד 200 והיה לראשון של הלהקה שעשה זאת. מידע על האלבום Black Widow באתר MusicBrainz מידע על האלבום Black Widow באתר AllMusic האלבום Black Widow באתר Discogs האלבום Black Widow באתר ספוטיפיי האלבום Black Widow באתר דיזר האלבום Black Widow באתר אפל מיוזיק האלבום Black Widow באתר Last.fm האלבום Black Widow באתר סאונדקלאוד האלבום Black Widow באתר טיידל האלבום Black Widow באתר יוטיוב Black Widow by In This Moment, Apple Music (באנגלית) In This Moment, Billboard
Rise of the Blood Legion: Greatest Hits (Chapter 1)

Rise of the Blood Legion: Greatest Hits (Chapter 1) הוא אלבום הלהיטים הראשון של להקת המטאל אלטרנטיבי האמריקאית In This Moment. אלבום הלהיטים הופץ לראשונה ב-4 במאי 2015, על ידי חברת התקליטים סנטיורי מדיה רקורדס. אלבום הלהיטים מכיל בתוכו את שיריה של הלהקה משנת 2006 ועד שנת 2013. באלבום נכללים שירים מסוגות שונות כמו מטאלקור, מטאל אלטרנטיבי, נו-מטאל, אינדסטריאל מטאל ומטאל אלקטרוני. מידע על האלבום Rise of the Blood Legion: Greatest Hits באתר MusicBrainz מידע על האלבום Rise of the Blood Legion: Greatest Hits באתר AllMusic האלבום Rise of the Blood Legion: Greatest Hits באתר Discogs Rise of the Blood Legion- The Best Of (Chapter 1) by In This Moment, Apple Music (באנגלית)
Ritual (אלבום)

Ritual (בעברית: פּוּלחָן או טֶקֶס פּוּלחָנִי) הוא אלבום האולפן השישי של להקת המטאל אלטרנטיבי האמריקאית In This Moment. האלבום יצא לאור ב-21 ביולי 2017, על ידי חברת התקליטים אטלנטיק רקורדס והיה לאלבומה הראשון של הלהקה שיצא גם על ידי חברת התקליטים רודראנר רקורדס. האלבום זכה להצלחה פחותה מקודמיו, כאשר התמקם במקום ה-23 במצעד הבילבורד 200. מידע על האלבום Ritual באתר MusicBrainz מידע על האלבום Ritual באתר AllMusic Ritual by In This Moment, Apple Music (באנגלית) BB CHARTS
דין פישר

דין פישר (נולד ב-12 בדצמבר 1992), הוא עיתונאי, איש רדיו וטלוויזיה ישראלי. כתב ומגיש בחברת החדשות בערוץ קשת 12 החל משנת 2017. פישר נולד גדל והתחנך בקריית ביאליק, בנו של יוסי פישר, רכז הכתבים ב-ynet ולשעבר מנהל מחלקת חדשות של רדיו חיפה. את לימודי התיכון למד בתיכון ״ויצו-לאובק״ בחיפה במגמת תיאטרון. בשנת 2019 סיים את לימודי התואר הראשון בחוג לממשל דיפלומטיה ואסטרטגיה במרכז הבינתחומי הרצליה. בשנת 1998 החל פישר להגיש פינת ספורט שבועית ברדיו ״הגל הבטוח״ של רשות השידור. בשנת 2004 החל להגיש את מהדורת החדשות ״חמש וחצי״ של ערוץ הילדים לצד אברי גלעד, אלי אילדיס וקובי מחט. בין השנים 2005–2007 הגיש את מהדורת החדשות לילדים ונוער ״המהדורה״ של הערוץ הראשון לצד ליאון רוזנברג ונמרוד רשף. בשנת 2019 החל להגיש את מבזקי החדשות בחברת החדשות של קשת 12, ואת ״המהדורה הצעירה״ שמופקת על ידי החדשות ושודרה בערוץ KIDZ. באוגוסט 2023 פישר מונה לכתב תיירות ותעופה בחברת החדשות של קשת 12. דין פישר, ברשת החברתית פייסבוק דין פישר, ברשת החברתית אינסטגרם דין פישר, במיזם "אישים" לתיעוד היצירה הישראלית
רבי טבלא

רבי טבלא היה אמורא בבלי בדור השני והשלישי. הוא מוזכר בעיקר בתלמוד הבבלי, אך גם בתלמוד הירושלמי. רבי טבלא נולד בבבל, שם נקרא "רב טבלא", ולמד תורה מפי האמורא רב. בשלב כלשהו בחייו עלה לארץ ישראל, כנראה לזמן קצר, ומסר שם מימרות שקיבל מרב. שם גם נסמך וקיבל את התואר "רבי". חלק ניכר מתורתו לא קיבל ישירות מרב, אלא מתלמידיו, רב ברונא, רבי חנין בר בא, רבי אבינא ורב חיננא בר שלמיא. רבי תנחום, רב יוסף, רב נחמן בר רב חסדא ורבי יעקב בר אחא מסרו מימרות בשמו. רבי טבלא היה כפוף לפסקי ההלכה של רב נחמן, אשר התייחס בחריפות לפסקיו של רבי טבלא, כיוון שהיו מנוגדים לשיטתו. מסופר שרבי טבלא התארח אצל כהן עני שמצבו הכלכלי היה דחוק, ורבי טבלא הציע לו לעשות שותפות עם שוחטים יהודים בעירו ולקבל מהם בשר. רבי טבלא סבר שהשותפות תהיה משתלמת לשוחטים, משום שבזכות השותפות עם הכהן יפטרו מנתינת זרוע, לחיים וקיבה. רבי טבלא הסתמך על המשנה האומרת "השוחט לכהן ולעובד כוכבים פטור מן המתנות". לבסוף רב נחמן חייב אותם לתת את המתנות, משום שפירש את המשנה באופן אחר. השוחט טען שרבי טבלא פטר אותם מנתינת המתנות, ורב נחמן הגיב לדבריו בחריפות ואמר: ”זיל אפיק ואי לא מפקינא לך ר' טבלא מאונך” ("לך צא, ואם לא, אני מוציא את רבי טבלא מאוזנך!"). כששמע רבי טבלא את דברי רב נחמן, הלך אליו ושאל אותו מדוע חייב לתת מתנות נגד דברי המשנה. רב נחמן הסביר שאמנם מדאורייתא השוחטים פטורים מנתינת המתנות בגלל שותפותם עם הכהן, אך חכמים הגבילו את הפטור רק לשבועות הראשונים של השותפות בשוחט שאינו קבוע, ובשוחט קבוע תיקנו שהשותפות עם הכהן לא תועיל לו, כדי שהשוחטים לא ישתתפו עם הכהנים על מנת להיפטר מן המתנות. בפעם אחרת פסק רבי טבלא כרבי זכריה בן הקצב שאמר שהבן והבת שווים בירושת האם, בטענה שכך הורה רב חיננא בר שלמיא, ורב נחמן גער בו במטבע לשון דומה: ”זיל אהדר בך ואי לא מפיקנא לך רב חיננא בר שלמיא מאוניך” (תרגום: "לך חזור בך, ואם לא אני מוציא את רב חיננא בר שלמיא מאוזנך!"). הרב אהרן הימן, "רבי טבלא", תולדות תנאים ואמוראים, לונדון, תר"ע, באתר ויקיטקסט רבי אברהם זכות, "רב טבלא", יוחסין השלם, עמוד 144, באתר היברובוקס הרב יהודה אדרי, "ר' טַבְלָא", בנתיב האמוראים, ירושלים תש"מ, עמ' 133, באתר אוצר החכמה (צפייה חופשית – מותנית ברישום) הרב רפאל הלפרין, רבי טבלא, אטלס עץ חיים, ח"ד, בני ברק תש"מ, באתר אוצר החכמה (צפייה מוגבלת למנויים) תלמוד בבלי, מסכת בבא מציעא, דף צ"ד, עמוד א' תלמוד ירושלמי, מסכת עירובין, פרק ח', הלכה ו', תלמוד ירושלמי, מסכת שבת, פרק ו', הלכה ב' הרב אהרן הימן, "רבי טבלא", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת סנהדרין, דף כ"ח, עמוד ב' תלמוד ירושלמי, מסכת שבת, פרק ו', הלכה ב' תלמוד ירושלמי, מסכת סנהדרין, פרק ג', הלכה ז' תלמוד בבלי, מסכת בבא בתרא, דף קי"א, עמוד א' תלמוד בבלי, מסכת עירובין, דף ע"ה, עמוד א' תלמוד בבלי, מסכת מנחות, דף ע"ח, עמוד א' משנה, מסכת חולין, פרק י', משנה ג' תלמוד בבלי, מסכת חולין, דף קל"ב, עמוד ב'
ג'וזף מנדש

ג'וזף מנדש (בפורטוגזית: Joseph Mendes; נולד ב-30 במרץ 1991) הוא כדורגלן מגינאה ביסאו יליד צרפת, המשחק בעמדת החלוץ בדיז'ון. מנדש התחיל את הקריירה שלו בגרנובל, ובקיץ 2010, הצטרף לקבוצה הבוגרת. ב-17 בדצמבר 2010, הבקיע את שער הבכורה שלו בקריירה בניצחון 1–3 נגד דיז'ון. באוקטובר 2011, חתם באפינאל. בשנת 2012, מנדש חתם בלה מאן מהליגה הצרפתית השנייה. בדצמבר 2013, מנדש חתם בלוקומוטיב פלובדיב מליגת העל הבולגרית, קבוצתו הראשונה מחוץ לצרפת. ביוני 2014, חתם בלוזנאק. כעבור שנה, חתם לשלוש שנים בלה הבר. ב-6 במאי 2016, כבש צמד בניצחון 1–3 נגד אוסר. ב-8 ביולי 2016, מנדש חתם ברדינג מהפוטבול ליג צ'מפיונשיפ. ב-17 באפריל 2017, כבש צמד בניצחון 3–1 נגד אסטון וילה. ב-2 ביולי 2018, מנדש חזר לצרפת וחתם באז'אקסיו. ב-5 באוקטובר 2020, מנדש חתם בשאמו ניור. בקיץ 2022 הצטרף לרודז. ב-28 באוגוסט 2023 חתם בדיז'ון. מנדש נולד בצרפת לאם סנגלית ולאב שמוצאו מגינאה ביסאו, לכן היה זכאי לייצג את שלושת הלאומים. בשנת 2018, זומן לראשונה לסגל נבחרת גינאה ביסאו לקראת המשחק נגד נמיביה, אך לא זכה בו לדקות משחק. ב-8 ביוני 2019, ערך את הופעת הבכורה שלו בנבחרת בהפסד 0–2 לאנגולה. ב-4 בספטמבר 2019, הבקיע את שער הבכורה שלו בנבחרת בניצחון 0–1 נגד סאו טומה ופרינסיפה. מדיה וקבצים בנושא ג'וזף מנדש בוויקישיתוף ג'וזף מנדש, באתר Transfermarkt ג'וזף מנדש, באתר Soccerway ג'וזף מנדש, באתר National Football Teams ג'וזף מנדש, באתר FootballDatabase.eu
חדר כושר חיצוני

חדר כושר חיצוני הוא שטח במרחב הפתוח שיש בו מתקני חדר כושר, לעיתים בגן ציבורי או בסמוך אליו ולעיתים אף בתור חלק מתוך ספורטק כלשהו. בתהליך הקמתם של מתקני הכושר ישנה גם התחשבות בעיצובם במקצת בתור חלק מתוך "גן שעשועים" (אם המתקנים אכן ממוקמים בתוך גן זה או בצמוד אליו), אך לעיתים ישנם גם מתקני כושר או מתקנים הנילווים אליהם כגון: "מאזני משקל" הממוקמים בתור חלק מתוך "ריהוט רחוב" לטובת אנשים העוסקים בפעילות גופנית ברחוב ראשי כלשהו, או בתור אזור נפרד בתוך שדרה כלשהי. מגמה זו של הקמת מתקני כושר ציבוריים החלה לאחר שנות ה-60 ושנות ה-70 במיוחד בארצות הברית ואירופה כאשר הוקמו מסלולי ריצה והליכה ציבורים ולאחר מכן מסלולי אופנים כאשר החלו להציב בסמוך אליהם מתקני כושר. לעיתים סוגי ציוד חדרי הכושר החיצוניים עשויים להשתנות בהתאם לאופי הפארקים, היישוב, והמבקרים בהם. ניתן לסווג מכשירים או מכונות כושר אלו לאימוני שרירים וגם לאימוני הרזיה או אימוני חימום בזמן ריצה. דוגמאות למתקנים הבסיסיים לאימון חדרי כושר חיצוניים המשמשים בדרך כלל בכל רחבי העולם הם מוטות משיכה, קורות איזון, מוטות ומקבילים. ישנם גנים ציבוריים עם חדרי כושר חיצוני המוקדשים במיוחד לאנשים בעלי לקות או מוגבלות גופנית או נפשית כלשהי, מתחמי כושר מסוג זה ממוקמים לעיתים בגנים ציבורים במרחבים עירוניים ולעיתים אף בסמיכות או בתוך מוסד המטפל באנשים הזקוקים לעזרה גופנית או נפשית או בתוך מוסדות לחינוך מיוחד או במרכזי שיקום כלשהם. לעיתים קרובות חדרי כושר חיצוני מסוג זה יכילו אף אמצעים הכוללים אף אמצעי נגישות. גן שעשועים מדיה וקבצים בנושא חדר כושר חיצוני בוויקישיתוף כתבה על חדרי הכושר החיצוניים הטובים בעולם, באתר המגזין Tatler
Wishing (If I Had a Photograph of You)

"Wishing (If I Had a Photograph of You)" הוא שיר של להקת A Flock of Seagulls, מתוך האלבום Listen (אנ') משנת 1982. בשונה מלהיט הלהקה "I Ran (So Far Away)" משנת 1982, שהצליח בעיקר בארצות הברית ובאוסטרליה, "Wishing" זכה להצלחה בבריטניה, והגיע למקום ה-10 במצעד הסינגלים הבריטי, ובארצות הברית הוא הגיע לטופ 30 בבילבורד הוט 100 באמצע 1983. השיר זכה להצלחה גם בדרום אפריקה והגיע למקום השמיני. מידע על היצירה "Wishing (If I Had a Photograph of You)" באתר מיוזיק בריינז סרטון השיר "Wishing (If I Had a Photograph of You)" באתר יוטיוב
חלצ

חלצ - עמותת יחידות האיתור והחילוץ הישראליות היא עמותה המאחדת את יחידות החילוץ הפועלות בישראל, ומסייעת להן בפעילותן. בישראל קיימות 14 יחידות חילוץ אזוריות, המספקות מענה באירועי חירום הדורשים חילוץ וסיוע. היחידות פרוסות על פני כל ישראל, ופועלות לאיתור, חילוץ, הגשת טיפול רפואי ופינוי הנפגעים. הפעלתן נעשית באמצעות כוחות הביטחון והרשויות המעורבות בפעילות, ופועלים בהן כ־700 מחלצים בהתנדבות מלאה. בשנת 1986 הוקמה עמותת חלצ מתוך מטרה לרכז את היחידות תחת קורת גג אחת ולעזור להן לבצע את משימותיהן ביעילות ובמקצועיות. מטרות העמותה הן: מתן סיוע והצלה לכל אדם שנקלע למצוקה, לנפגעים, לאובדים בדרך בעיקר באזורים לא אורבניים ובאזורים בהם גופי החירום הרגילים מתקשים לפעול באמצעים רגילים. חילוץ לכודים מהריסות והושטת סיוע באירועי אסון המוניים במדינות שונות בעולם. במידת הצורך סיוע במקרים הומניטריים כתוצאה מאירועי אסון המוני במדינות שונות בעולם, לרבות מדינת ישראל. סיוע ותמיכה באירועים של ארגוני החירום במדינת ישראל, מד"א, משטרת ישראל, צה"ל, איחוד הצלה וכדומה. היערכות כגוף מקצועי משמעותי לאירוע של רעידת אדמה במדינת ישראל. סיוע ותמיכה בפעילויות של רשות שמורות הטבע והגנים ורשות העתיקות. מתן סיוע ומענה מקצועי לעמותות וגופים דומים בישראל ומחוצה לה וחיזוק קשרים עם יחידות חילוץ אחרות הפזורות בעולם. יחידות החילוץ בישראל ממומנות באופן חלקי דרך משטרת ישראל, והעמותה מגייסת עבורן אמצעים נוספים, ומספקת להן ציוד מתקדם כמו מערכות קשר, מערכות איתור וכלי חילוץ, על מנת שהיחידות תוכלנה לבצע את משימתן במהירות ויעילות מרבית. כמו כן, מקיימת העמותה ימי הכשרה וריענון למתנדבים ביחידות. העמותה אינה מתערבת בניהול היחידות עצמן, ואינה פועלת בעת אירועי החילוץ, אלא משמשת כבסיס וגב תומך המאפשר למתנדבים להגיש את הסיוע בזמן אמת. בשנת 2020 הפיקה העמותה סדרת סרטונים בשם 'הולכים על בטוח', ובהם כללי אצבע לטיולי שטח בטוחים. בחלצ חברות 11 יחידות חילוץ אזוריות: אילת הר הנגב ערבה ערד עציון יהודה מגילות ים המלח שומרון עמק יזרעאל צוללים צפון גליל כרמל מבואות החרמון אתר האינטרנט הרשמי של חלצ עמותת יחידות האיתור והחילוץ הישראליות (ע"ר), באתר "גיידסטאר ישראל" סרטונים בערוץ של חלצ, באתר יוטיוב חלצ, ברשת החברתית אקס (טוויטר) חלצ, ברשת החברתית פייסבוק חלצ, ברשת החברתית אינסטגרם חלצ, ביישום טלגרם ISAR - Israeli Search and Rescue Units, כתבה באתר newsrael חלצ, ברשת החברתית אקס (טוויטר) חלצ, ברשת החברתית אינסטגרם על פי אתר העמותה הולכים על בטוח • טיפ 9: איך לטייל במקורות מים?, באתר "סרוגים", 25 באוגוסט 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חלצ".